ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
14 ก.ค. 2559

สรุปตลาดภาคเช้า
ตลาดภาคเช้าดัชนีสามารถปรับตัวเพิ่มขึ้นได้เล็กน้อย +4.88 จุด ขณะที่ตลาดรอบบ้านสลับบวกสลับลบมีทิศทางไม่ชัดเจน สำหรับกลุ่มที่ปรับตัวเด่นนำโดยกลุ่มธนาคาร +0.62% และ ICT +0.58%ปริมาณการซื้อขายอยู่ในระดับหนาแน่นที่ 3.1 หมื่นล้านบาท
แนวโน้ม ภาคบ่าย
คาดดัชนีมีแนวโน้มปรับตัวบวก ด้วยกระแส Fund Flow จากต่างประเทศที่ไหลเข้าสู่สินทรัพย์เสี่ยงยังต่อเนื่อง เพื่อเก็งกำไรการปรับลดอัตราดอกเบี้ยของ BOE เราแนะนำลงทุนหุ้นกลุ่มที่ laggard ตลาด เช่นกลุ่มโรงกลั่นน้ำมัน เนื่องจากดัชนีแกว่งตัวขึ้นมาเข้าใกล้ระดับ 1,500 จุด ทำให้มีความเสี่ยงที่จะถูกขายทำกำไรมากขึ้น
วิเคราะห์ทางเทคนิค
DIMET ราคาปิด 4.26 บาท
แนวรับ 4.20 บาท แนวต้าน 4.55 บาท
แนว cut หากราคาหุ้นมีโอกาสหลุด 4.14 บาท
กราฟ SDIMET (60 นาที) มีการดีดตัวขึ้นจากแนว bottom ที่ 4.20 บาท โดย Stoch โค้งตัวขึ้นเป็นสัญญาณ Rebound ซึ่งจะทำให้ราคาหุ้นดีดตัวต่อไปในระยะสั้น มีแนวต้านที่ 4.55 บาท แนะนำเก็งกำไร
เด็กแนว
CSS หุ้นข้าวต้มตัวนี้ หายเงียบไปนาน ราคาไหลลงยังกับจะเจ๊ง แต่ก็ว่าไม่ได้หรอก เพราะในช่วงขาขึ้นก็ทำคนรวยไปเยอะแยะ พอถึงช่วงขาลงก็ต้องรู้รักษาตัวรอดจึงจะเป็นยอดนักเล่นหุ้น ล่าสุดที่แนะนำคือ 23 พ.ค. แนะนำพร้อมๆ กับหุ้น SAPPE ปรากฏว่าราคาหุ้นเครื่องดื่มได้ราคาต่ำสุด และขึ้นแรงถึงวันนี้ ขณะที่ CSS ของพี่สมพงษ์ ราคายังไปๆมาๆ ไม่ไกลซักเท่าไร แต่เด็กแนวว่าในรอบนี้น่าจะตั้งลำจริงจังซักที เพราะงานใหญ่ภาครัฐ และเอกชนไหลมาเพียบ โดยเฉพาะงานวางระบบ 4G ทั้งในและต่างประเทศ
โดยเฉพาะอย่างยิ่งงานในประเทศที่ชัดที่สุดมูลค่ากว่า 5 หมื่นล้านบาท การรับงานจากผู้รับเหมาจะต้องกระจายไปยังผู้วางระบบหลายเจ้า และ CSS เป็นหนึ่งในผู้ที่มีความชำนาญ เด็กแนวเชือว่าจะต้องได้งานหลักหมื่นล้านบาท ซึ่งถือเป็นงานใหญ่มาก กินยาว 2 ปีกันเลย นอกจากนี้บริษัทมีขายหลอดประหยัดไฟ LED ด้วย จึงได้ 2เด้งสำหรับงานขายหลอดไฟเช่นกัน ราคาหุ้นเมื่อมีขึ้นก็ต้องมีลง เมื่อมีลงก็ต้องมีขึ้น ในเมื่ออยู่ที่ bottom อย่างนี้แล้วจะไม่เก็บเชียวหรือ เดี๋ยวจะเสียดายเหมือน SAPPE นะคร๊าบบ
กราฟ CSS เคลื่อนไหว ในแนว Down trend โดยสมบูรณ์  แต่ Stoch ที่ลงมายังแนว Oversold ครั้งที่ 2 นี้ เกิดแรงรับแบบเดียวกับแนว bottom แรก  ดังนั้นมีความเป็นไปได้ที่จะไม่ลงต่ำกว่านี้อีก  โดยคาดหมายการดีดตัวขึ้นไปยังแนวกดทับที่ 4.20 บาทให้ได้ก่อน จึงจะเปลี่ยนแนวโน้มในอนาคต แต่ราคาหุ้นที่ลงลึกแบบนี้ มีโอกาสดีดตัวได้แรง น่าสะสม